EkBass/fiwiki-20250220-pages-articles huggingface dataset:
Nunna (täsmennyssivu)

Nunna voi tarkoittaa seuraavia: * nunna, luostarielämää viettävä nainen * nunnat (Nonea), lemmikkikasveihin kuuluva kasvisuku ** nunna eli rusonunna (Nonea pulla), nunnien sukuun kuuluva kasvilaji * nunnat (Monasa), tikkalintuihin kuuluva eläinsuku * Nunna, Jaques Rivetten ohjaama, Diderot’n romaaniin perustuva elokuva vuodelta 1966 * Nunna, Corin Hardyn ohjaama kauhuelokuva vuodelta 2018. * Nunna, kaupunginosa Kaarinassa
Konstantinopolin neljäs kirkolliskokous (ortodoksinen)

Konstantinopolin neljäs kirkolliskokous, jota jotkut ortodoksiset teologit pitävät kahdeksantena ekumeenisena kirkolliskokouksena, pidettiin Konstantinopolissa vuosina 879–880. Se vahvisti patriarkka Fotioksen uudelleennimittämisen patriarkaksi. Kirkolliskokouksen päätteeksi patriarkka Fotios sekä Rooman paavi Johannes VIII lukivat uskontunnustuksen sen alkuperäisessä muodossa, ilman filioque- lisäystä.https://www.ort.fi/artikkelit/kohti-synodia Roomalaiskatolinen kirkko ei ole tunnustanut tämän kirkolliskokouksen päätöksiä. == Katso myös == * Konstantinopolin neljäs kirkolliskokous == Lähteet == Luokka:Ekumeeniset kirkolliskokoukset Luokka:Ortodoksisen kirkon kirkolliskokoukset Luokka:Istanbulin historia
Manning the Helm

__NOTOC__ Manning the Helm on death metal -yhtye Medeian EP-levy, joka julkaistiin 21. elokuuta 2015 levymerkillä Fullsteam Records. EP on yhtyeen ensimmäinen uuden laulajan Frans Aallon kanssa julkaistu äänite. Kappaleesta ”Barbarossa” kuvattiin musiikkivideo. == Vastaanotto == EP sai erinomaisen vastaanoton. Kaaoszinen Jarmo Hänninen vertasi tuotosta yhtyeen alkuaikojen julkaisuihin, mainiten kappaleiden paranevan loppua kohden, ja ainoan ongelman olevan uuteen laulajaan tottumisen. Metalliluolan arvio suitsuttaa uutta laulajaa, ja pitää vaihtelevaa albumia kappaleiden vaihtelevuudesta huolimatta yhtenäiseltä. == Kappaleet == # # # # # == Kokoonpano == * Frans Aalto – laulu * Samuli Peltola – kitara, taustalaulu * Pekko Mörö – kitara * Samuli Kuusinen – basso, taustalaulu * Janne Putkisaari – rummut * Laura Dziadulewicz – piano, syntetisaattori, taustalaulu == Arvostelut == * Imperiumi: 8/10 * Inferno: * Kaaoszine.fi: 10–/10 * Metalliluola.fi: 4+/5 == Lähteet == == Aiheesta muualla == * * * iTunes Luokka:Vuoden 2015 EP:t Luokka:Medeian albumit
Xiantao

Xiantao (, pinyin: Xiāntáo Shì) on aliprefektuurin statuksella oleva piirikuntatason kaupunki Kiinan Hubein maakunnan keskiosassa. Kaupungin pinta- ala on 2 538 neliökilometriä ja väkiluku 1,18 miljoonaa (vuonna 2010). Kaupungin keskusta sijaitsee linnuntietä noin 90 kilometriä maakunnan pääkaupunki Wuhanista länsilounaaseen. Xiantao on kuuluisa voimistelusta. Monet kuuluisat kiinalaiset voimistelijat (kuten Li Xiaoshuang, Li Dashuang ja Yang Wei) ovat kotoisin Xiantaosta. == Lähteet == == Aiheesta muualla == * Hubei Administrative Division: Xiantao Luokka:Hubein kaupungit Luokka:Kiinan piirikuntatason alueet
Shennongjia

Shennongjia (, pinyin: Shénnóngjià Línqū) on metsävyöhyke Kiinan Hubein maakunnan luoteisosassa. Se on ainoa piirikuntatasolla oleva metsävyöhyke Kiinassa. Metsävyöhykkeen pinta-ala on 3 253 neliökilometriä ja väkiluku 76 140 (vuonna 2010). Metsävyöhykkeen hallintopaikka Songbain suurkunta sijaitsee linnuntietä noin 370 kilometriä maakunnan pääkaupunki Wuhanista luoteeseen. On väitetty, että Shennongjiassa on esiintynyt yereniä. Unesco lisäsi paikan maailmanperintöluetteloon vuonna 2016. Kuva:Shennongding.jpg | Shennong Ding, Shennongin huippu. Kuva:神农架老君山 - panoramio - Z Zzl.jpg | Laojunvuori Shennongjian metsävyöhykkeellä. Kuva:Shennongjia_virgin_forest.jpg | Aarniometsää 2 500 metrin korkeudella merenpinnasta Shennongjialla. == Lähteet == == Aiheesta muualla == * TravelChinaGuide.com: Shennongjia Forest Zone * Shennongjia Nature Reserve * ChinaDaily.com.cn: Shennongjia Natural Reserve * ChinaCulture.org: Shennongjia National Natural Reserve * GlobalGeopark.org: Shennongjia Geopark * CNN: China’s top new scenic spot crowned Luokka:Hubei Luokka:Unescon maailmanperintökohteet Kiinassa Luokka:Kiinan piirikuntatason alueet
Surrender (Hurtsin albumi)

Surrender on englantilaisen synthpopduo Hurtsin kolmas studioalbumi, joka julkaistiin 9. lokakuuta 2015. Albumi debytoi Suomen virallisen listan sijalla 13. == Kappaleet == == Arvostelut == * Metacritic: 61/100Metacritic aggregate * Allmusic: Allmusic review * Drowned in Sound: 4/10Drowned in Sound * Helsingin Sanomat: Helsingin Sanomat * The Guardian: The Guardian * PopMatters: PopMatters * Soundi: Soundi == Lähteet == Luokka:Hurtsin albumit Luokka:Vuoden 2015 albumit
5-MeO-NBpBrT

5-MeO-NBpBrT on metoksitryptamiiniryhmästä N-substituoitu kemikaali ja muuntohuume joka kuuluu metoksitryptamiineihin. Muiden kyseisen ryhmän tavoin se toimii 5-HT2A-reseptorin agonistina. 5-MeO-NBpBrT:n vaikutuksista ja myrkyllisyydestä ihmiskäytössä tiedetään vain vähän. == Lähteet == Luokka:Tryptamiinit
Alli Tryggin puisto

Alli Tryggin puisto () sijaitsee Torkkelinmäessä Kallion kaupunginosassa Helsingissä. Se on rakennettu rinteeseen, joka kohoaa Hämeentieltä luoteeseen kohti Porthaninkatua. Puisto on perustettu vuonna 1939, ja sen pinta-ala on noin 0,6 hehtaaria. Pengerkatu jakaa suorakulmion muotoisen puiston kahteen kutakuinkin yhtäsuureen osaan. Lounaassa puisto rajoittuu Ässänrinteeseen ja koillisessa Kaikukujaan. Hämeentien ja Pengerkadun välissä sijaitsevan puoliskon läpi on vedetty kävelyakseli, jonka päätepiste on Ässärykmentin muistomerkki. Obeliskisen veistoksen teki kuvanveistäjä Aarre Aaltonen ja se pystytettiin 13. lokakuuta 1940. Pengerkadun ja Porthaninkadun välissä puisto muodostuu jyrkästä nurmikkorinteestä ja pensasaidan ympäröimästä kivituhkakentästä. Alli Tryggin puiston puulajeja ovat lehmus, ruotsinpihlaja, metsävaahtera, tataarivaahtera ja vuorijalava. Puistossa kasvaa myös syreenejä, lamohietakirsikkaa ja sinivatukkaa. Puistossa on myös opaskoirille tarkoitettu aitaus. Alli Trygg-Helenius (1852–1926) oli suomalainen kansanvalistaja. Tryggin nimikkopuiston paikalla sijaitsi aiemmin hänen perustamansa Kansankoti, joka kuului Kaiun huvila-alueeseen. Kaiku oli suorakaiteen muotoinen alue Hämeentien ja Agricolankadun välissä. Kaikukujan nimi on perua vanhasta huvila-alueesta, Ässänrinne puolestaan sai nimensä Ässärykmentin muistomerkistä. Vuonna 1890 perustettu Kansankoti purettiin 1938. Alli Tryggin puolison Matti Helenius-Seppälän mukaan nimetty puisto sijaitsee Alli Tryggin puiston vieressä Porthaninkadun toisella puolen. Matti Heleniuksen puiston naapurissa puolestaan on Karhupuisto. Kallion lukio sijaitsee Alli Tryggin puiston kupeessa Kaikukujan ja Porthaninkadun kulmassa. Myös Kallion kirjasto sijaitsee puiston läheisyydessä, Porthaninkadun ja Viidennen linjan kulmassa. ==Lähteet== *Nenonen, Katri, Toppari, Kirsi: Herrasväen ja työläisten kaupunki - Helsingin vanhoja kortteleita 2, Sanoma Osakeyhtiö 1983, ISBN 951-9135-03-0 ===Viitteet=== == Aiheesta muualla == *Helsingin kaupunginmuseo: Alli Tryggin puisto Luokka:Helsingin puistot Luokka:Kallio
25I-NBF

25I-NBF (2C-I-NBF, NBF-2C-I, Cimbi-21) on psykedeelisestä fenetyyliamiinista - 2C-I:stä - johdettu muuntohuume. Kemikaali toimii voimakkaana osittaisena 5-HT2A -serotoniinireseptorin agonistina. Kemikaalia on tutkittu mahdollisena apuaineena positroniemissiotomografiaan. Kyseisessä apuaineessa 25I-NBF:n hiiliatomit on korvattu radioaktiivisilla hiili-11 -atomeilla. == Laki == 25I-NBF on luokiteltu Suomessa kuluttajamarkkinoilta kielletyksi psykoaktiiviseksi aineeksi. Yhdiste on luokiteltu laittomaksi huumausaineeksi Unkarissa,A Magyarországon megjelent, a Kábítószer és Kábítószer-függőség Európai Megfigyelő Központjának Korai Jelzőrendszerébe (EMCDDA EWS) 2005 óta bejelentett ellenőrzött anyagok büntetőjogi vonatkozású besorolása Japanissa, Latviassa,Noteikumi par Latvijā kontrolējamajām narkotiskajām vielām, psihotropajām vielām un prekursoriem ja Yhdysvalloissa Vermontin osavaltiossa. ===Ruotsissa=== 25I-NBF on luokiteltu laittomaksi Ruotsissa 26. tammikuuta 2016. ===Yhdistyneessä kuningaskunnassa=== Yhdistyneessä kuningaskunnassa 25I-NBF on luokiteltu vaarallisimmaksi huumausaineeksi (luokka A). Yhdistyneessä kuningaskunnassa luokka A:n huumausaineiden käytöstä voi saada jopa 7 vuoden vankeusrangaistuksen.https://www.lawtonslaw.co.uk/resources/what-are-the-drug- classifications-in-the-uk/ == Katso myös == * 2C * Psykedeeliset fenetyyliamiinit * Psykedeeliset tryptamiinit * Lysergihapon amidit == Lähteet == == Aiheesta muualla == * isomerdesign.com Luokka:25-NB Luokka:Fluoriyhdisteet Luokka:Jodiyhdisteet
Matti Heleniuksen puisto

Matti Heleniuksen puisto () sijaitsee Kallion kaupunginosassa Helsingissä. Se on rakennettu koilliseen nousevalle rinteelle Kallion kirjaston taakse. Puisto rajoittuu lännessä Fleminginkatuun, pohjoisessa Agricolankatuun, idässä Porthanin­katuun ja etelässä kirjastoon. Puisto sai nykyisen nimensä vuonna 1963 ja sen pinta-ala on 0,4 hehtaaria.Karhupuiston (2 557 m²), Matti Heleniuksen puiston (4 000 m²) ja Alli Tryggin puiston (6 050 m²) alat yhteenlaskettuna 12 607 m². Karhupuisto sijaitsee Matti Heleniuksen puiston länsipuolella, Alli Tryggin puisto puolestaan itäpuolella. Yhdessä puistot muodostavat noin 1,3 hehtaarin laajuisen viheralueen.¹ Matti Helenius-Seppälä (1870–1920) oli suomalainen raittiusaktivisti. Alli Trygg-Helenius oli hänen puolisonsa. Matti Heleniuksen puisto on verraten luonnonkaltainen paljaine kalliopintoineen ja päällystämättömine polkuineen. Puiston alueella sijainneet puutalot purettiin pian sen jälkeen kun Kallion kirjasto oli valmistunut tontin eteläosaan 1912. Tontin pohjoisosaan kaavailtiin työväentaloa, mutta se todettiin liian pieneksi. 1930-luvun alussa paikalle rakennettiin väliaikainen leikkikenttä; Fleminginkadun ja puiston väliin asennettiin tuolloin graniittipaasien tukema musta kettinkikaide, joka on paikoillaan edelleen. Puistoa uudistettiin laajasti 1960-luvulla. Puistossa sijaitseva Arvo Turtiaisen muistomerkki paljastettiin 1990. Muistomerkki on Raimo Utriaisen käsialaa. Matti Heleniuksen puiston puulajeja ovat lehmus ja saarnivaahtera. Puistossa kasvaa myös syreenipensaita. __NOTOC__ ==Huomautukset== ==Lähteet== *Nenonen, Katri, Toppari, Kirsi: Herrasväen ja työläisten kaupunki - Helsingin vanhoja kortteleita 2, Sanoma Osakeyhtiö 1983, ISBN 951-9135-03-0 ===Viitteet=== ==Aiheesta muualla== *Helsingin kaupunginmuseo: Kaksi puistojen miestä juomassa olutta Matti Heleniuksen puistossa. Luokka:Helsingin puistot Luokka:Kallio
Trianon

Trianon voi tarkoittaa seuraavia: * Trianon, entinen kylä nykyisen Versailles’n alueella Ranskassa * Grand Trianon, palatsi entisen Trianonin kylän alueella Versailles’ssa, Ranskassa * Petit Trianon, pieni palatsi entisen Trianonin kylän alueella Versailles’ssa, Ranskassa * Trianonin rauhansopimus, ensimmäisen maailmansodan voittajavaltioiden ja Unkarin välinen vuonna 1920 tehty rauhansopimus * Trianon, pilvenpiirtäjä Frankfurt am Mainissa, Saksassa
25I-NBMD

25I-NBMD on psykedeelisestä fenetyyliamiinista – 2C-I:stä – johdettu muuntohuume. Kemikaalin löysi farmakologi David Nicholsin johtama tutkijaryhmä Purduen yliopistossa vuonna 2006. Kemikaali toimii voimakkaana 5HT2A-reseptorin osittaisagonistinia. Sen annostukseksi on raportoitu yleensä 500–1 500 mikrogrammaa. 25I-NBMD:n uskotaan olevan aktiivinen 500 mikrogramman annoksilla, vaikka joidenkin lähteiden mukaan 1 500–2 000 mikrogrammaa on kerrottu olevan vielä alhainen annos. Näin ollen se on annosmääriin nähden neljä kertaa miedompi kuin sille sukua oleva 25I-NBOMe. 25I-NBMD:tä ei ole esiintynyt huumausainekaupassa pitkään, joten sen käytöstä on vain vähän tietoa, ja vain muutamia käyttökertoja on raportoitu. 25I-NBMD on luokiteltu Suomessa kuluttajamarkkinoilta kielletyksi psykoaktiiviseksi aineeksi. == Katso myös == * 25I-NB34MD * 2C * Psykedeeliset fenetyyliamiinit * Psykedeeliset tryptamiinit * Lysergihapon amidit * Luettelo YK:n yleissopimusten mukaisista huumeista == Lähteet == == Aiheesta muualla == * isomerdesign.com Luokka:25-NB Luokka:Jodiyhdisteet
Caffè Florian

Caffè Florian on Venetsiassa sijaitseva kahvila, jota pidetään Euroopan vanhimpana toiminnassa olevana kahvilana. Se on avattu 1720 ja on edelleen toiminnassa. == Lähteet == == Aiheesta muualla == * Caffè Florianin kotisivu Luokka:Kahvilat Luokka:Venetsia Luokka:Venetsian historia Luokka:Italialaiset yritykset
The Voice (Yhdysvallat) (5. tuotantokausi)

The Voicen viides tuotantokausi esitettiin Yhdysvalloissa NBC-kanavalla 23. syyskuuta – 17. joulukuuta 2013. Ohjelman tuomareina toimivat Adam Levine, Christina Aguilera, CeeLo Green, Blake Shelton ja Carson Daly. Kilpailun voittajaksi selviytyi 28-vuotias Tessanne Chin. Hän sai palkinnoksi levytyssopimuksen Universal Republic Recordsin kanssa. Chinin mentorina kilpailussa toimi Adam Levine. Luokka:Kykyjenetsintäohjelmat Luokka:Tuotantokaudet
The Voice (Yhdysvallat) (6. tuotantokausi)

The Voicen kuudes tuotantokausi esitettiin Yhdysvalloissa NBC-kanavalla 24. helmikuuta – 20. toukokuuta 2014. Ohjelman tuomareina toimivat Adam Levine, Shakira, Usher, Blake Shelton ja Carson Daly. Kilpailun voittajaksi selviytyi 37-vuotias Josh Kaufman. Hän sai palkinnoksi levytyssopimuksen Universal Republic Recordsin kanssa. Kaufmanin mentorina kilpailussa toimi Usher. Luokka:Kykyjenetsintäohjelmat Luokka:Tuotantokaudet
Ugo Foscolo

Niccolò Ugo Foscolo (6. helmikuuta 1778 Zakynthos, Venetsia (nyk. Kreikkaa) – 10. syyskuuta 1827 Turnham Green, lähellä LontootaNordisk familjebok) oli italialainen runoilija, kirjallisuuden professori ja vallankumouksellinen. Hän on Italian kirjallisen romantiikan perustaja. Foscolon teoksista tunnetuin on Dei Sepolcri. Foscolo ylistää lauluissaan Italian vapauspyrkimyksiä. Wertheriä jäljittelevän romaanin Jacopo Ortisin viimeiset kirjeet (Ultime lettere d'Jacopo Ortis)Pieni tietosanakirja, (Project Runeberg) on suomentanut Mikko V. Erich. Erich laati Foscolosta myös väitöskirjan Ugo Foscolo come uomo e come poeta lirico (1912 ). ==Teokset== *Jacopo Ortisin viimeiset kirjeet (Ultime lettere d'Jacopo Ortis); italian kielestä suomentanut ja johdannolla varustanut Mikko V. Erich. Kariston klassillinen kirjasto 8. Karisto 1919 Yksittäisiä runoja on julkaistu seuraavissa julkaisuissa:Lahden kaupunginkirjaston runotietokanta *Maailmankirjallisuuden kultainen kirja 6 : Italian kirjallisuuden kultainen kirja, WSOY, 1945 **"Giovanni-veljen kuoltua", **"Hautojen laulu : ote" *Tuhat laulujen vuotta : valikoima länsimaista lyriikkaa, toim. Aale Tynni 1. 1957 ja 2. p. 1974 WSOY **"Giovanni-veljen kuoltua", **"Illalle" **"Sinut hylkäsin - ansiostani yksin", **"Zakynthokselle" *Rakkausrunoja : valikoima maailmankirjallisuudesta, Otava, 1953 **"Rakastetulle", * Parnasso 1951:2 kaksi sonettia ** "Giovanni-veljen kuoltua" ** "Illalle" == Lähteet == ==Kirjallisuutta== *Mikko W. Erich, Ugo Foscolo come uomo e come poeta lirico, Tekijän julkaisema, julkaistu myös Firenzessä 1912 == Aiheesta muualla == * Vapaasti ladattavia Foscolo Ugon e-kirjoja Project Gutenbergissa ja Projekti Lönnrotissa Luokka:Vallankumoukselliset Luokka:Italialaiset runoilijat Luokka:Italialaiset professorit Luokka:Vuonna 1778 syntyneet Luokka:Vuonna 1827 kuolleet
The Voice (Yhdysvallat) (7. tuotantokausi)

The Voicen seitsemäs tuotantokausi esitettiin Yhdysvalloissa NBC-kanavalla 22. syyskuuta – 16. joulukuuta 2014. Ohjelman tuomareina toimivat Adam Levine, Gwen Stefani, Pharrell Williams, Blake Shelton ja Carson Daly. Kilpailun voittajaksi selviytyi 36-vuotias Craig Wayne Boyd. Hän sai palkinnoksi levytyssopimuksen Universal Republic Recordsin kanssa. Boydin mentorina kilpailussa toimi Blake Shelton. Luokka:Kykyjenetsintäohjelmat Luokka:Tuotantokaudet
The Voice (Yhdysvallat) (8. tuotantokausi)

The Voicen kahdeksas tuotantokausi esitettiin Yhdysvalloissa NBC-kanavalla 23. helmikuuta – 19. toukokuuta 2015. Ohjelman tuomareina toimivat Adam Levine, Christina Aguilera, Pharrell Williams, Blake Shelton ja Carson Daly. Kilpailun voittajaksi selviytyi 16-vuotias Sawyer Fredericks. Hän sai palkinnoksi levytyssopimuksen Universal Republic Recordsin kanssa. Fredericksin mentorina kilpailussa toimi Pharrell Williams. == Lähteet == Luokka:Kykyjenetsintäohjelmat Luokka:Tuotantokaudet
Enshi

Enshi (, pinyin: Ēnshī Shì) on piirikuntatason kaupunki Kiinan Hubein maakunnan lounaisosassa. Se on Enshin tujioiden ja miaojen autonomisen prefektuurin päähallintopaikka. Kaupungin pinta-ala on 3 971,61 neliökilometriä ja väkiluku 749 574 (vuonna 2010). Kaupungin keskusta sijaitsee linnuntietä noin 460 kilometriä maakunnan pääkaupunki Wuhanista länteen. == Galleria == Kuva:Enshi Railway Station.JPG | Enshin rautatieasema. Kuva:Qing Jiang Bridge-1.jpg | Silta Qingjoen yli. Kuva:Xiaohe Bridge-1.jpg | Xiaohen silta (jänneväli on 338 metriä). == Lähteet == == Aiheesta muualla == Luokka:Hubein kaupungit Luokka:Kiinan piirikuntatason alueet
Sanctuary in Abyss

Sanctuary in Abyss on suomalaisen death metal -yhtye Hateformin kolmas studioalbumi. Se julkaistiin 1. maaliskuuta 2013 levymerkillä Spinefarm Records. Albumi debytoi Suomen virallisen listan sijalla 46. == Vastaanotto == Albumi sai ristiriitaisen vastaanoton. Infernon Mega sanoi sisäistäneensä albumin kahta edeltäjäänsä paremmin, mutta uutukaisenkin olevan sisällöltään liian rikas. Albumin kaksi lopetuskappaletta saivat silti suitsutusta. Soundin Eero Kettunen antoi albumille kolme tähteä viidestä, mieltäen uuden albumin taas edeltäjiään vaikeammin sisäistettäväksi, mutta myöntää yhtyeen onnistuneen musiikkinsa jalostamisessa. == Kappaleet == Kaikki kappaleet sanoittanut Petri Nyström. # # # # # # # # # # == Kokoonpano == * Joni Suodenjärvi – basso * Tomy Laisto – kitara * Petri Nyström – laulu * Tom Gardiner – kitara * Tuomo Latvala – rummut === Vierailevat muusikot === * Bobby Koelble – soolokitara (kappale 5) * Antero Mentu – sitar, tambura (kappale 1) * Tom Gardiner – piano (kappale 9) * The HF/HC Boy Choir 2012 "Sparkles Of Hope 3.21" – kuorolaulu === Tuotanto === * Tom Gardiner – tuottaja, äänittäjä * Daniel Rantanen – äänittäjä, äänisuunnittelu * Jori Haukio – äänittäjä * Santeri Salmi – äänittäjä * Thomas "Plec" Johansson – miksaaja, masteroija * Mika Jussila – masteroija * Jon Barmby – kansikuva == Arvostelut == * Imperiumi: 8½/10Levyarvostelu: Hateform - Sanctuary In Abyss Viitattu 17.11.2022. * Inferno: ristiriitainen * Metal Temple: Metal Temple * Soundi: == Lähteet == == Aiheesta muualla == * * Sanctuary in Abyss discogs.com -sivustolla Luokka:Hateformin albumit Luokka:Vuoden 2013 albumit
The Voice (Yhdysvallat) (9. tuotantokausi)

The Voicen yhdeksäs tuotantokausi esitettiin Yhdysvalloissa NBC-kanavalla 21. syyskuuta – 15. joulukuuta 2015. Ohjelman tuomareina toimivat Adam Levine, Gwen Stefani, Blake Shelton, Pharrell Williams ja Carson Daly. Kilpailun voittajaksi selviytyi 22-vuotias Jordan Smith. Hän sai palkinnoksi levytyssopimuksen Universal Republic Recordsin kanssa. Smithin mentorina kilpailussa toimi Adam Levine. == Lähteet == Luokka:Kykyjenetsintäohjelmat Luokka:Tuotantokaudet
Hämeenkulma

Hämeenkulma (ent. Etelä-Hämeen Lehti) on Hausjärven ja Kärkölän alueella ilmestyvä paikallislehti. Lehti on perustettu vuonna 2004, ja sen nimi muuttui joulukuussa 2015 Etelä-Hämeen Lehdestä Hämeenkulmaksi. Lehden toimisto sijaitsee yhdessä paikallislehti Keski-Hämeen kanssa Lammilla. Hämeenkulman julkaisija on Victus Oy ja painopaikka Lehtisepät Oy. == Aiheesta muualla == *Hämeenkulma Luokka: Hausjärvi Luokka: Kärkölä Luokka:Suomalaiset sanomalehdet
Rosoksasiini

Rosoksasiini (C17H14N2O3) on kinoliinijohdannaisiin kuuluva orgaaninen yhdiste. Yhdistettä voidaan käyttää lääketieteessä antibioottina muun muassa hengitystie- ja virtsatieinfektioissa. == Ominaisuudet ja käyttö == Rosoksasiini on huoneenlämpötilassa keltaista kiteistä ainetta.Paul Actor, Alfred W. Chow, Frank J. Dutko & Mark A. McKinlay: Chemotherapeutics, Ullmann's Encyclopedia of Industrial Chemistry, John Wiley & Sons, New York, 2000. Viitattu 11.5.2016 Yhdiste on käytännössä veteen liukenematonta. Rosoksasiini kuuluu niin sanottuihin ensimmäisen sukupolven kinoliiniantibiootteihin. Yhdiste inhiboi bakteerien DNA-gyraasin ja topoisomeraasi IV:n toimintaa. Tämä johtaa siihen, että DNA:n kaksoiskierre ei avaudu replikoitumista varten, eivätkä solut pääse kasvamaan ja jakaantumaan. Rosoksasiini on laajakirjoinen antibiootti ja tehoaa niin gramnegatiivisiin kuin -positiivisiinkin bakteereihin muun muassa Escherichia-, Providencia-, Klebsiella-, Pseudomonas- , Neisseria- ja Haemophilus-sukujen bakteereihin. Sitä voidaan käyttää hengitys- ja virtsatieinfektioiden sekä eräiden sukupuolitautien kuten tippurin hoitamiseen. == Haittavaikutukset == Rosoksasiinin haittavaikutukset ovat kinoliineille tyypillisiä. Niitä ovat muun muassa ihon kutina, ruoansulatuskanavan ärsytys sekä vaikutukset keskushermostoon, jotka voivat ilmetä huimauksena, uneliaisuutena ja näköhäiriöinä. == Synteesi == Rosoksasiinin valmistuksessa käytettävä synteesi on viisivaiheinen. m-nitrobentsaldehydistä valmistetaan 4-(3-aminofenyyli)pyridiiniä, joka kondensoidaan dietyylietoksimetyleenimalonaatin kanssa. Muodostuvan tuotteen etylointi ja esteriryhmän hydrolyysi muodostaa rosoksasiinia. : == Lähteet == == Aiheesta muualla == *Human Metabolome Database (HMDB): Rosoxacin *Kyoto Encyclopedia of Genes and Genomes (KEGG): Rosoxacin *ChemBlink: Rosoxacin Luokka:Fluorokinolonit
Lighthouse (Nina Kraljićin kappale)

Lighthouse () on kroatialaislaulaja Nina Kraljićin kappale. Kroatian TV-yhtiö HRT valitsi sen edustamaan Kroatiaa . Kappale julkaistiin 9. maaliskuuta 2016. Sen ovat säveltäneet ja sanoittaneet Andreas Grass ja Nikola Paryla. Kappale kilpaili Eurovision laulukilpailun ensimmäisessä semifinaalissa, jossa se sijoittui kymmenenneksi 133 pisteellä ja pääsi finaaliin. Finaalissa se keräsi 73 pistettä ja saavutti sijan 23. == Lähteet == Luokka:Kroatian euroviisuedustuskappaleet Luokka:Vuoden 2016 euroviisuedustuskappaleet
Café Society

Café Society on vuonna 2016 ensi-iltansa saanut Woody Allenin käsikirjoittama ja ohjaama yhdysvaltalainen draamakomediaelokuva. Sen pääosia esittävät Jesse Eisenberg, Kristen Stewart, Blake Lively, Steve Carell, Jeannie Berlin, Parker Posey, Corey Stoll ja Ken Stott. Elokuva sai ensi-iltansa Cannesin elokuvajuhlilla 11. toukokuuta 2016. == Juoni == 1930-luvun Yhdysvalloissa Bobby (Eisenberg) on juutalaisnuorukainen, joka saapuu Hollywoodiin toiveenaan ura elokuva-alalla. Hän ihastuu filmiagenttinsa ja enonsa sievään sihteeriin (Stewart) ja saa myös vastakaikua, mutta moni muu asia aiheuttaa päänvaivaa. == Arvioita == Turun Sanomien Päivi Valotien mielestä Café Society on taattua ja kovin tuttua Allenia, yllätyksetön ohjaajansa välityö, josta on silti helppo pitää. ”Häpeämättömän nostalginen ja romanttinen sekä sujuvasti etenevä draamakomedia vie kuin varkain mukanaan.” == Lähteet == == Aiheesta muualla == * Luokka:Vuoden 2016 yhdysvaltalaiset elokuvat Luokka:Woody Allenin ohjaamat elokuvat Luokka:Woody Allenin käsikirjoittamat elokuvat Luokka:Yhdysvaltalaiset romanttiset draamakomediaelokuvat Luokka:1930-luvulle sijoittuvat elokuvat
Japaninmustavalas

Japaninmustavalas (Eubalaena japonica) on erittäin uhanalaiseksi luokiteltu silovalaslaji, joka elää pohjoisessa Tyynessämeressä. Japanilaiset metsästivät lajia 1500-luvun lopulta asti, ja eurooppalaiset ja amerikkalaiset aloittivat metsästyksen 1830-luvulla. Valaanpyynnin takia lajin populaatiokoko on enää murto-osa alkuperäisestä. Pyynti loppui 1970-luvulla, mutta nykyään japaninmustavalasta uhkaavat ainakin yhteentörmäykset laivojen kanssa. Lajilla on hyvin pieni itäinen alapopulaatio, joka on luokiteltu äärimmäisen uhanalaiseksi. == Lähteet == Luokka:Uhanalaiset nisäkkäät Luokka:Silovalaat
Åke Virkola

Åke Sigfrid Virkola (vuoteen 1935 Willberg; 26. heinäkuuta 1911 Karjalohja – 10. joulukuuta 1989 Helsinki) oli suomalainen yritysjohtaja, koulutukseltaan ekonomi ja kauppatieteiden maisteri.Kuka kukin on 1978, s. 1101. Virkolan vanhemmat olivat vaatturimestari Karl Sigfrid Willberg ja Hanna Ragnhild Jonsson ja puoliso vuodesta 1936 Hellevi Hertta Kuronen. Virkola tuli ylioppilaaksi Helsingin Suomalaisesta normaalilyseostasta 1929 ja valmistui Helsingin kauppakorkeakoulusta ekonomiksi 1931 ja kauppatieteiden maisteriksi 1934. Hän oli harjoittelija Kansallis-Osake-Pankissa 1928–1931, Helsingin Villakehräämö Oy:n konttoristi 1931–1934, Valion kirjeenvaihtaja 1935–1939, kansanhuoltoministeriön osastosihteeri, apulaistoimistopäällikkö, toimistopäällikkö ja apulaisosastopäällikkö 1940–1947, Oy Helsingin Meijeriliikkeen toimitusjohtaja 1947–1953, Valion kaupallinen johtaja ja johtokunnan jäsen 1953–1975, varatoimitusjohtaja 1958–1975 ja pääjohtaja 1975–1977. Virkolalla oli myös useita luottamustehtäviä. Sotilasarvoltaan hän oli reservin yliluutnantti (1961). Virkola sai kauppaneuvoksen arvonimen 1961 ja vuorineuvoksen arvonimen 1976. Taiteilija Tauno Miesmaa maalasi hänen muotokuvansa 1970.WSOY Iso Tietosanakirja, osa 10, s. 279. WSOY 1997 Åke Virkolan veli oli professori Nils-Erik Virkola.Facta 2001, osa 18, p. 322. WSOY 1986. == Lähteet == Luokka:Suomalaiset yritysjohtajat Luokka:Suomalaiset virkamiehet Luokka:Kauppaneuvokset Luokka:Vuorineuvokset Luokka:Vuonna 1911 syntyneet Luokka:Vuonna 1989 kuolleet
Nils-Erik Virkola

Nils-Erik ”Nisse” Virkola (vuoteen 1935 Willberg; 23. joulukuuta 1923 Helsinki – 23. tammikuuta 2007 HelsinkiNils-Erik Virkolan muistokirjoitus Helsingin Sanomissa.) oli suomalainen tekniikan tutkija. Virkola oli Teknillisen korkeakoulun selluloosatekniikan professori vuosina 1972–1987. Hänen tutkimuskohteitaan olivat selluloosakemia ja selluloosan valmistus. Virkolan veli oli pääjohtaja, kauppaneuvos ja vuorineuvos Åke Virkola.Facta 2001, osa 18, p. 322. WSOY 1986. == Lähteet == Luokka:Suomalaiset insinöörit Luokka:Teknillisen korkeakoulun professorit Luokka:Suomalaiset professorit Luokka:Vuonna 1923 syntyneet Luokka:Vuonna 2007 kuolleet
Slow Down (Douwe Bobin kappale)

Slow Down () on alankomaalaislaulaja Douwe Bobin kappale. Douwe Bob valittiin 22. syyskuuta 2015 edustamaan Alankomaita , ja kappale julkaistiin lehdistötilaisuudessa 4. maaliskuuta 2016. Sen ovat säveltäneet Jan-Peter Hoekstra, Jeroen Overman ja Matthijs van Duijvenbode sekä Douwe Bob itse. Sanoituksen ovat tehneet Douwe Bob, Jan-Peter Hoekstra ja Jeroen Overman. Kappale kilpaili Eurovision laulukilpailun ensimmäisessä semifinaalissa, jossa se sijoittui viidenneksi 197 pisteellä ja pääsi finaaliin. Finaalissa se sai 153 pistettä ja saavutti sijan 11. == Lähteet == Luokka:Alankomaiden euroviisuedustuskappaleet Luokka:Vuoden 2016 euroviisuedustuskappaleet
Lawrence Welk

thumb|Welk ja laulajatar Norma Zimmer vuonna 1961. Lawrence Welk (11. maaliskuuta 1903 Strasburg, Pohjois-Dakota – 17. toukokuuta 1992 Santa Monica, Kalifornia) oli yhdysvaltalainen viihdeorkesterien johtaja ja hanuristi. Hän tuli tunnetuksi 1950-luvun alusta 1980-luvun alkuun jatkuneesta televisiosarjasta The Lawrence Welk Show. Welkin varttuneempaa yleisöä miellyttävä, pehmeä tanssimusiikkityyli sai lempinimen ”samppanjamusiikki”. ==Elämä ja ura== Lawrence Welkin vanhemmat Ludwig ja Christina Schwahn Welk lähtivät Ranskan ja Saksan rajalla sijainneesta Elsass-Lothringenistä siirtolaisiksi Yhdysvaltoihin vuonna 1892 ja asettuivat Pohjois-Dakotaan viljelemään maata. Eristyneellä maatilalla varttunut Lawrence opetteli isänsä johdolla soittamaan harmonikkaa ja säilytti aikuisikään asti puheessaan saksalaisen korostuksen. Welk muodosti ensimmäisen yhtyeensä kesällä 1925. Pari vuotta myöhemmin nelimiehinen Welk’s Novelty Orchestra esiintyi paikallisella WNAX-radioasemalla ja alkoi sen myötä saada mainetta lähialueilla. 1930-luvun lopulla Welk kiersi orkestereineen jo ympäri Yhdysvaltoja esiintyen muun muassa hotelleissa. Vuonna 1938 yhtyeen nimeksi otettiin Lawrence Welk and His Champagne Music, ja sen tunnuskappaleeksi tuli “Bubbles in the Wine” (säv. Welk, sanat Frank Loesser). 1930-luvulla Welk myös levytti ahkerasti. Läpi 1940-luvun Welkin orkesteri oli kiinnitettynä Chicagon Trianon Ballroomin vakio-orkesteriksi. Tämän ajan levytyshittejä olivat vuoden 1944 ”Don’t Sweetheart Me” (säv. Cliff Friend, san. Charles Tobias) ja vuoden 1945 ”Shame on You” (säv. ja san. Spade Cooley). Welk sai kesällä 1949 oman radioshown ABC-verkkoon. Se jatkui pari vuotta. Kun Trianon-kiinnitys päättyi 1950, Welk siirtyi tekemään kiertueita länsirannikolla ja asettui asumaan Santa Monicaan. Siellä paikallinen tv-asema otti Welkin orkestereineen vakituisen televisio-ohjelman keulahahmoiksi. Valtakunnalliseksi The Lawrence Welk Show laajeni heinäkuussa 1955 ABC-lähetysverkossa. Yhtyeen vuoden 1956 albumi Lawrence Welk and His Sparkling Strings nousi kymmenen myydyimmän joukkoon ja aloitti 42 LP-levyä kattaneen levymyyntimenestyksen. Vuonna 1956 Welk sai toisenkin televisio-ohjelman ABC:llä; tämä Lawrence Welk’s Top Tunes and New Talent jatkui kolmisen vuotta. ABC:n lopetettua The Lawrence Welk Show’n esittämisen 1971 Welk myi ohjelman oikeudet yli 200 televisiokanavalle vuoteen 1982 saakka. Welkin ohella viikoittaisen, yli 30 vuotta jatkuneen show’n vakiokasvo oli harmonikkataiteilija Myron Floren. Welkin suurimmaksi hittisingleksi muodostui vuoden 1961 instrumentaalikappale ”Calcutta”, josta Welk ei aluksi innostunut lainkaan. Se oli saksalaisen Heino Gazen sävellys, alkuperäiseltä nimeltään ”Tivoli-Melodie”.Welk, Lawrence , Baker’s Biographical Dictionary of Musicians, 2001. Vaatii HighBeam-tilauksen. ==Lähteet== == Aiheesta muualla == Luokka:Vuonna 1903 syntyneet Luokka:Vuonna 1992 kuolleet Luokka:Yhdysvaltalaiset orkesterinjohtajat Luokka:Yhdysvaltalaiset televisioalan henkilöt Luokka:Yhdysvaltalaiset harmonikansoittajat
Virkola

Virkola tai Wirkola on seuraavien henkilöiden sukunimi: ==Virkola== * Nils- Erik Virkola (1923–2007), suomalainen tekniikan tutkija, Teknillisen korkeakoulun selluloosatekniikan professori * Åke Virkola (1911–1989), suomalainen yritysjohtaja, Valion pääjohtaja ==Wirkola== * Bjørn Wirkola (s. 1943), norjalainen mäkihyppääjä * Tommy Wirkola (s. 1979), norjalainen elokuvaohjaaja
Say Yay!

Say Yay! () on espanjalaisen laulajan Barein kappale, jolla hän edusti Espanjaa vuoden 2016 Eurovision laulukilpailussa Tukholmassa, Ruotsissa. Kappale sijoittui parhaimmillaan Espanjan singlelistan sijalle kolme maaliskuussa 2016. Kappale sijoittui Eurovision laulukilpailun finaalissa sijalle 22 keräten 77 pistettä. == Lähteet == Luokka:Espanjan euroviisuedustuskappaleet Luokka:Vuoden 2016 euroviisuedustuskappaleet
Viljasalo

Viljasalo, Wiljasalo on muun muassa seuraavien suomalaisten sukunimi: * A. V. Multia, oik. Akseli Viljam Viljasalo (1889–1980), upseeri ja kirjailija * Mauri Wiljasalo (1922–1996), röntgendiagnostiikan professori
LoveWave

LoveWave () on armenialaislaulaja Iveta Mukuchyanin kappale, jolla hän edusti Armeniaa . Se julkaistiin 2. maaliskuuta 2016. Sen ovat säveltäneet Lilith Navasardyan ja Levon Navasardyan. Sanoituksen ovat tehneet Stephanie Crutchfield ja Mukuchyan itse. Kappale kilpaili Eurovision laulukilpailun ensimmäisessä semifinaalissa, jossa se sijoittui toiseksi 243 pisteellä ja pääsi finaaliin. Finaalissa kappale sijoittui seitsemänneksi 249 pisteellä. == Lähteet == Luokka:Armenian euroviisuedustuskappaleet Luokka:Vuoden 2016 euroviisuedustuskappaleet
I Stand

I Stand () on tšekkiläislaulaja Gabriela Gunčíkován kappale, jolla hän edusti Tšekkiä . Se julkaistiin 11. maaliskuuta 2016. Sen ovat säveltäneet Christian Schneider ja Sara Biglert ja sanoittaneet Aidan O’Connor ja Biglert. Kappale kilpaili Eurovision laulukilpailun ensimmäisessä semifinaalissa, jossa se sijoittui yhdeksänneksi 161 pisteellä ja pääsi finaaliin. Finaalissa se sai 41 pistettä ja jäi sijalle 25. == Lähteet == Luokka:Tšekin euroviisuedustuskappaleet Luokka:Vuoden 2016 euroviisuedustuskappaleet
Out of 12 Steps

__NOTOC__ Out of 12 Steps on punkyhtye Anal Thunderin EP-levy. Se julkaistiin digitaalisessa muodossa 18. joulukuuta 2015 sekä valkoisella 10" vinyylillä 8. tammikuuta 2016. Albumin kansikuva on mukaelma Minor Threatin Out of Step -albumin kannesta.Merchbar.com: Minor Threat – Out of Step == Kappaleet == ;A-puoli # # ;B-puoli # * # # == Lähteet == == Aiheesta muualla == * iTunes Luokka:Anal Thunderin albumit Luokka:Vuoden 2016 EP:t
Time of Your Life

__NOTOC__ Time of Your Life on suomalaisen punkyhtye Anal Thunderin kolmas studioalbumi. Se julkaistiin 22. syyskuuta 2010 levymerkillä Stupido Records, ja sisältää myös oheis-DVD:n. Albumi debytoi Suomen virallisen listan sijalla 31. == Vastaanotto == Albumi sai hyvän vastaanoton. Soundin Antti Luukkanen antoi albumille neljä tähteä viidestä, sanoen sen olevan punk rockiksi epäominaisen melodista ja kevyttä sekä omaavan ”karnevalistisen anarkismin” leiman. Desibelin Ilkka Valpasvuo antoi albumille kolme tähteä viidestä, pitäen julkaisua perusvarmana, vaikka se ei sisällä samanlaisia koukkuja kuin yhtyeen edeltävä albumi 4 am Illusion. Molemmat arvostelijat mielsivät kappaleiden olevan omintakeisia ja yhtyeen tekevän omanlaistansa musiikkia muista piittaamatta. == Kappaleet == # # # # # # # # # # # # == Arvostelut == * Desibeli.net: * Metropoli.net: Metropoli.net * Soundi: == Lähteet == == Aiheesta muualla == * iTunes Luokka:Anal Thunderin albumit Luokka:Vuoden 2010 albumit
Saros

Saros voi viitata seuraaviin: == Nimenä == * Juuse Saros (s. 1995), jääkiekkomaalivahti * Pekka Saros (s. 1961), koripalloerotuomari == Muut == * Saría, antiikin Saros, saari Dodekanesiassa Kreikassa ** Saros, antiikin aikainen kaupunki samannimisellä saarella * Saros, ohjelmisto * Saros, yhdysvaltalainen death/doom -yhtye * Saros-jakso, tähtitieteellinen ajanjakso * SS Saros, aluksen hylky Kaakkois-Australiassa
Greetings from Uranus

Greetings from Uranus on suomalaisen punkyhtye Anal Thunderin EP-levy vuodelta 1999. Siitä julkaistiin rajoitettu 300:n kopion painos ruskealla 7"-vinyylillä. == Kappaleet == ;A-puoli #Anal Thunder (I Think I Need a Map) #In My Kitchen #Backseat of My Ford #25 ;B-puoli # * Poison (Alice Cooper -cover) #My Ass (Live) #Kill Your Neighbours (Live) #Hullun kutsuhuuto (Live) == Lähteet == == Aiheesta muualla == * Greetings from uranus discogs.com -sivustolla Luokka:Anal Thunderin albumit Luokka:Vuoden 1999 EP:t
Will Fuck for Crack

Will Fuck for Crack on suomalaisen punkyhtye Anal Thunderin toinen EP-levy. Se julkaistiin vuonna 2000 levymerkillä Kidney Records. Lammaszinen Piparnakkeli arvioi albumin hyväksi, magyarinkatkuiseksi ja humoristiseksi kokonaisuudeksi. Pientä kritiikkiä saivat ainoastaan ohuet ja ”kököt” soundit.Piparnakkelin pandaluola == Kappaleet == # # # # # # # # # == Arvostelut == * Lammaszine: positiivinen == Lähteet == == Aiheesta muualla == * Will Fuck for Crack discogs.com -sivustolla Luokka:Anal Thunderin albumit Luokka:Vuoden 2000 EP:t
Max Enderfors

Max Christian Enderfors (s. 29. heinäkuuta 1986 Tukholma) on ruotsalainen näyttelijä. Hänet tunnetaan parhaiten roolistaan 15-vuotiaana Mattina elokuvassa Populäärimusiikkia Vittulajänkältä. ==Lähteet== ==Aiheesta muualla== * Luokka:Ruotsalaiset näyttelijät Luokka:Vuonna 1986 syntyneet Luokka:Elävät henkilöt
Dimetyyliheptyylipyraani

Dimetyyliheptyylipyraani (DMHP) on äärimmäisen voimakas synteettinen THC- johdannainen kemikaali. Kemikaali keksittiin vuonna 1949 tutkittaessa Δ9-THC:n - joka on yksi kannabiksen vaikuttavista aineista - rakennetta. DMHP on kellertävää, viskoottista ja öljymäistä nestettä; joka ei liukene veteen, mutta liukenee alkoholiin ja poolittomiin liuottimiin. DMHP on rakenteellisesti samankaltainen THC:n kanssa, poiketen ainoastaan että molekyylissä on yksi kaksoissidos eri kohdassa, ja siinä 3-fenyyliketju on korvautunut 3-(1,2-dimetyylifenyyli)-ketjulla. Kemikaali on vaikutuksiltaan THC:n kaltainen, mutta huomattavasti voimakkaampi, erityisesti kipua lievittäviltä ja kouristuksia ehkäiseviltä vaikutuksiltaan. Sillä on kuitenkin verrattaen miedompi psyykkinen vaikutus. DMHP:n on arveltu olevan CB1-reseptorin agonisti, muiden kannabinoidijohdannaisten tavoin. DMHP:n käyttöä mahdollisena ei-kuollettavana kemiallisena aseena on tutkittu Yhdysvalloissa, sen voimakkaasti keskushermostoa lamaavan vaikutuksensa vuoksi. Kemikaalin eliminaation puoliintumisaika on 20–39 tuntia, ja sen aktiivisen metaboliitin 11-hydroksi-DMHP:n puoliintumisaika puolestaan on yli 48 tuntia. DMHP:lla on seitsemän kaksoissidosisomeeria, ja niillä yhteensä 120 stereoisomeeria. == Lähteet == Luokka:Kemialliset aseet Luokka:Synteettiset kannabinoidit
Maria Möller

Anna Maria Möller (o.s. Andersson; s. 29. lokakuuta 1965 Fällforsin pitäjä, Västerbotten) on ruotsalainen laulaja, näyttelijä, koomikko ja imitoija. Möller on esiintynyt musikaaleissa kuten Kristiina från Duvemala, Chess ja Sound of Music. Hänellä on myös pieni rooli elokuvassa Populäärimusiikkia Vittulajänkältä. == Lähteet == Luokka:Ruotsalaiset näyttelijät Luokka:Ruotsalaiset koomikot Luokka:Ruotsalaiset laulajat Luokka:Vuonna 1965 syntyneet Luokka:Elävät henkilöt
Työläisjunat

Työläisjunat olivat Suomessa valtion rautateillä Helsingin ja Tampereen seudulla työmatkaliikenteeseen tarkoitettuja matkustajajunavuoroja, joissa matkaliput olivat normaalia halvempia. Työläisjunien vaunut olivat yleensä III-luokan matkustajavaunuja, joissa oli puupenkit. 1950- ja 1960-luvuilla myös Dm6- ja Dm7-kiskobusseja oli käytössä työläisjunaliikenteessä. Työläisjunia oli liikenteessä 1900-luvun alusta noin vuoteen 1970 saakka.Vaunut.org keskustelu työläisjunista ja -lipuistaJ. H. K: "Työläisjunat" . Tietosanakirja, Kymmenes osa: Työehtosopimus–Öölanti. Helsinki: Tietosanakirja-osakeyhtiö, 1919. Palsta 11 Vanhimmat työläisjunissa 1920- ja 1930-luvuilla käytetyt T-sarjan telimatkustajavaunut olivat harjakattoisia; ne oli tehty tavaravaunun alustalle. Kaksiakselisissa vanhoissa T-vaunuissa penkit olivat pitkittäin vaunun seinillä, ja vaunun ikkunat olivat pieniä. Työläisjunien matkaliput eli T-liput oli tarkoitettu vain työpaikan ja asuinpaikan välisiin matkoin, ja ne kelpasivat vain T-merkinnällä varustetuissa työläisjunissa ja tavallisiin matkustajajuniin liitetyissä työläisvaunuissa. Vuoteen 1956 saakka työläisjunan matkalipun hinta oli puolet III-luokan matkustajalipun hinnasta. Vuoden 1955 jälkeen työläislippuja myytiin vain kuukausilippuina, jotka olivat hinnaltaan 40 % II- luokan kuukausilipun hinnasta. == Lähteet == == Aiheesta muualla == * Vaunut.org : Kuva vanhanmallisesta harjakattoisesta työläisvaunusta * Kuva työläisvaunun sisältä vuodelta 1961 (Kansan Arkisto, Finna) Luokka:Suomen henkilöjunaliikenne Luokka:Valtionrautatiet
Petri Ahoniemi

Petri Uolevi Ahoniemi (23. maaliskuuta 1959 HelsinkiReijo Sippola ja Jarmo Kettunen (toim.): Tampereen kasvot, s. 8. Tampere: Kustannus Oy Sanasato, 1997. – 8. huhtikuuta 2018 Fidži)Kuolinilmoitus, Aamulehti 27.5.2018, s. B18 oli suomalainen liikemies, sijoittaja ja toimittaja. Ahoniemi aloitti toimittajan työt lukiolaisena 1970-luvulla ja oli pian Kauppalehden ja 'Uuden Suomen palveluksessa. Ahoniemi toimi 1980- ja 1990-luvuilla Tamperelaisen päätoimittajana. Hän omisti lehden kustannusoikeudet vuosina 1988–1998, jolloin hän myi lehden viestintäkonserni Jantonille. Vuonna 2016 Ahoniemi liittyi Thaimaassa toimivan suomalaisen Raya Divers -matkailuyrityksen yhdeksi pääomistajaksi. Ahoniemi harrasti laajasti matkailua ja hän kertoi vuonna 2016 käyneensä 156 itsenäisessä valtiossa elämänsä aikana. == Lähteet == Luokka:Suomalaiset päätoimittajat Luokka:Suomalaiset liikemiehet Luokka:Vuonna 1959 syntyneet Luokka:Vuonna 2018 kuolleet
Vuoden talousennustaja -palkinto

Vuoden talousennustaja -palkinto on vuosittaisen Taloustutkijoiden kesäseminaarin yhteydessä jaettava palkinto. Jyväskylän yliopiston kauppakorkeakoulu asettaa talousennustajat paremmuusjärjestykseen ennusteiden osumatarkkuuden mukaan ja Suomen talouden kehityksen parhaiten ennustaneelle luovutetaan palkintona kristallipallo.Vuoden 2014 talousennustajapalkinto jälleen Suomen Pankille. JSBE Uutiset. Viitattu 11.5.2016Nordea ennusti parhaiten vaikeana talousvuonna 2009 YLE uutiset 9.6.2010. Viitattu 11.5.2016 Talousennustaja-palkinto on jaettu vuodesta 1998 lähtienhttps://www.jyu.fi/jsbe/tutkimus/kesaseminaari/ukk Viitattu 11.5.2016. ==Palkitut== *1998: Osuuspankkikeskus *1999: Merita *2000: Leonia *2001: Osuuspankkikeskus *2002: Pellervon taloustutkimus *2003: Valtiovarainministeriö *2004: Elinkeinoelämän tutkimuslaitos *2005: Nordea *2006: Suomen Pankki *2007: Elinkeinoelämän tutkimuslaitos *2008: Suomen Pankki *2009: Sampo Pankki *2010: Nordea *2011: Nordea *2012: Pellervon taloustutkimus *2013: Danske Bank *2014: Suomen Pankki *2015: Suomen Pankki *2016: Pellervon taloustutkimus *2017: Valtiovarainministeriö *2018: OP Ryhmä *2019: Pellervon taloustutkimus *2020: Hypo *2021: Palkansaajien tutkimuslaitos *2022: Elinkeinoelämän tutkimuslaitos (ETLA) *2023: Suomen Pankki == Lähteet == == Aiheesta muualla == * Taloustutkijoiden kesäseminaari Luokka: Palkinnot Luokka: Suomen talous Luokka: Ennustaminen
Kraft Heinz

Kraft Heinz Company on yhdysvaltalainen maailmanlaajuisesti toimiva elintarvikealan yritys, joka muodostui, kun Kraft Foods ja Heinz fuusioituivat. Kraft Heinzillä on 13 eri brändiä kukin arvoltaan vähintään 500 miljoonaa dollaria. == Fuusio == Kraft Heinz on maailman viidenneksi suurin ruoka- ja juomayhtiö ja kolmanneksi suurin Yhdysvalloissa. Yhtiön pääkonttorit sijaitsevat Pittsburghissa ja Chicagossa. Kraft Foodsin ja Heinzin fuusioituminen valmistui 2. heinäkuuta 2015."The Kraft Heinz Company Announces Successful Completion of the Merger between Kraft Foods Group and H.J. Heinz Holding Corporation" (PDF). Kraftin osakkeenomistajat saivat yhdistymisessä Kraft Heinzin osakkeista 49 prosenttia ja kertaluontoisen osingon 16,50 dollaria per osake. Heinz omistaa yhtiöstä 51 prosenttia. Yhtiön puheenjohtaja on Alex Behring, 3G Capitalin osakas, ja Bernardo Hees (Heinzin vanha puheenjohtaja) on toimitusjohtaja. John Cahill, Kraftin toimitusjohtaja, on varapuheenjohtaja. == Lähteet == ==Aiheesta muualla== *Yrityksen verkkosivusto Luokka:NASDAQ-100-indeksi Luokka:Yhdysvaltalaiset elintarvikeyhtiöt Luokka:Yhdysvaltalaiset pörssiyhtiöt
Liupanshui

Liupanshui (, pinyin: Liùpánshuǐ Shì) on prefektuuritason kaupunki Kiinan Guizhoun maakunnan länsiosassa. Kaupungin pinta-ala on 9 965 neliökilometriä ja väkiluku 2,85 miljoonaa (vuonna 2010). Kaupungin keskusta sijaitsee linnuntietä noin 180 kilometriä maakunnan pääkaupunki Guiyangista länteen. Kaupungin nimi on yhdistelmä kolmen alkuperäisen erityisvyöhykkeen ensimmäisistä idiogrammeista Liuzhi, Panxian, ja Shuicheng. Kaupunki rajoittuu lännessä Qujingin, pohjoisessa Bijien, idässä Anshunin prefektuuritason kaupunkeihin, sekä etelässä Qianxinanin autonomiseen prefektuuriin. == Hallinnollinen jako == Piirikuntatasolla kaupunki jakautuu yhteen kaupunkipiiriin, yhteen piirikuntatason kaupunkiin, yhteen piirikuntatason erityisvyöhykkeen ja yhteen piirikuntaan. Liuzhin erityisvyöhyke on jäänyt ainoaksi piirikuntatason erityisvyöhykkeeksi Kiinassa. Liupanshuin hallinnollinen jako piirikuntatasolla Nimi Kiinan merkit Pinyin Zhongshan (kaupunkipiiri) 钟山区 Zhōngshān Qū Liuzhi (erityisvyöhyke) 六枝特区 Liùzhī Tèqū Shuicheng 水城县 Shuǐchéng Xiàn Panzhou (kaupunki) 盘州市 Pánzhōu Shì == Galleria == Kuva:Liupanshuistation.jpg | Liupanshuin rautatieasema. Kuva:Yuezhao Airport 2016.2.5-1.jpg | Liupanshui Yuezhaon lentoasema. Kuva:Liuzhi Railway Station.jpg | Liuzhin rautatieasema. Kuva:Liuzhi Special District 2014-02-07.jpg | Kaupunkimaisemaa Liuzhin erityisvyöhykkeestä. Kuva:Azhihe Bridge.jpg | Azhijoen silta Liuzhissa. Kuva:Beipanjiang Railway Bridge-4.jpg | Beipanjoen rautatien silta, maailman korkein rautatien silta. == Lähteet == == Aiheesta muualla == * ChinaTravel.com: Liupanshui Overview * Guizhou Provincial Information Office: Liupanshui Luokka:Guizhoun prefektuurit Luokka:Guizhoun kaupungit
Lentokorvaus

Lentokorvaus on EU-asetukseen 261/2004 perustuva vakiokorvaus, jota lentomatkustaja voi hakea, mikäli lento on myöhässä, peruttu tai ylibuukattu. Lentokorvaus voi olla 250–600 euroa henkilöä kohden, riippuen myöhästymisen kestosta ja lentomatkasta. EU-asetus koskettaa matkustajia, jotka matkustavat EU:n sisällä, lähtevät EU-valtiosta, sekä tapauksissa, joissa kyseessä on lento EU:n alueelta eurooppalaisella lentoyhtiöllä, joka on rekisteröity EU:ssa, Norjassa, Islannissa tai Sveitsissä. == Edellytykset korvaukseen == === Korvaus lennon myöhästymisen perusteella === Jokainen matkustaja, jonka lento on myöhästynyt vähintään kolme tuntia tai enemmän lopullisesta päämäärästään, täyttää asetuksen vähimmäismääritelmän. Tämä pätee myös, matkustaja myöhästyy saman lentoyhtiön jatkolennolta ja sen takia myöhästyminen on kokonaisuutena vähintään kolme tuntia. === Korvaus lennon perumisen perusteella === Peruuntumisiin pätee samat säännöt kuin myöhästymisiin. Matkustaja ei kuitenkaan ole oikeutettu korvaukseen, jos hänen lennon perumisesta ilmoitettiin vähintään 14 vuorokautta ennen lennon lähtöä tai jos matkustajalle oli järjestetty uusi paikka lennolta, joka saapui pikaisemmin kuin yhtä tuntia myöhemmin kuin alkuperäinen lento. === Korvaus lennon ylibuukkauksen perusteella === Jos lentoyhtiö on ylibuukannut lentonsa, jolloin matkustaja jätetään pois lennolta eli ei päästetä lentokoneeseen, niin hän on myös tällöin oikeutettu korvaukseen. == Korvauksen estävät syyt == Jos viivästyminen on aiheutunut syistä, jotka ovat lentoyhtiön kontrollin ulkopuolella, niin oikeutta korvaukseen ei ole. Tällaisia syitä ovat esimerkiksi huono sää, lakko ja turvallisuusongelmat, joita ei olisi voitu välttää, vaikka tarvittavat toimenpiteet olisi suoritettu. Myös jo aiemmin saatu lahjakortti tai rahallinen korvaus estävät korvauksen saamisen. Lentoyhtiöt hylkäävät myös vanhentuneet korvaushakemukset. Vanhentumisaika on kolme vuotta Suomessa. == Muuta == Matkustaja voi hakea korvausta itse tai käyttää korvauksen hakemisessa apuna siihen erikoistunutta yritystä. Lentokorvausten saamista vaikeuttaa se, että lentoyhtiöt eivät ole halukkaita maksamaan korvauksia ja myös se, että suomalaiset eivät ole tietoisia oikeuksistaan korvauksiin. == Lähteet == Luokka:Siviili-ilmailu
Seinäjoen kaupungintalo

Seinäjoen kaupungintalo on Seinäjoen kaupunkikeskustan suunnittelukilpailun (1958–1959) perusteella Alvar Aallon suunnittelema rakennus. Hän sai samassa yhteydessä tehtäväkseen suunnitella kaupungintalon lisäksi Seinäjoen kaupunginkirjaston, teatterin ja valtion virastotalon, jotka hän oli hahmotellut kilpailuehdotukseensa. Vuonna 1962 valmistuneen kaupungintalon julkisivua hallitsee pilarihalli, jossa on rakennuksen pääsisäänkäynti. Kiiltävän tummansiniset, erilaisina eri vuoden- ja vuorokauden aikoina välkehtivät keraamiset sauvat antavat Seinäjoen kaupungintalolle mieleenpainuvan profiilin. Aalto kehitti keraamisen sauvatiilen Kansaneläkelaitoksen pääkonttorin (1953–1956) suunnittelun yhteydessä. Seinäjoen kaupungintalossa sitä käytettiin ensimmäisiä kertoja julkisivumateriaalina. Seinäjoen kaupunginvaltuuston tornimaisen korkeassa istuntosalissa valtuutettujen paikat on sijoitettu säteittäin. Keskipisteenä on valtuuston puheenjohtajan paikka koveraksi muotoillussa koillisnurkassa. Tornimainen muoto tuo rakennukselle monumentaalisuutta myös kaupungintalon julkisivusta tarkastellen. Istuntosalia käytetään myös luento- ja konserttisalina hyvän akustiikkansa takia. Kaupungintalon alkujaan asuintiloiksi tarkoitettu länsisiipi, kuten kaupunginjohtajan asunto, on muutettu työtiloiksi 1970–1980-luvuilla. Yhtenä säilytettävänä osana on myös kaupunginhallituksen kokoushuone (joka ei nykyään ole virallinen kokoushuone hallituksella) sekä valtuustosalin aula. Nykyinen kaupunginhallitus kokoustaa Alvar Aallon suunnittelemassa entisessä valtion virastotalossa. Luokka:Aalto- keskus Luokka:Suomen kaupungintalot Luokka:Seinäjoen keskusta Luokka:Alvar Aallon suunnittelemat rakennukset
Valtion virastotalo (Seinäjoki)

Valtion virastotalo on Seinäjoen Aaltokeskukseen kuuluva Alvar Aallon suunnittelema rakennus. Aallon alkuperäinen tarkoitus on ollut täydentää ja viimeistellä kaupungin uusi hallintokeskus kolmikerroksisella, valkoiseksi rapatulla virastotalolla. Ideana Aallolla oli suunnitella rakennusryhmän pääte, kirkosta lähtevän ja kansalaistorin halki kulkevan akselin päätekohta, "rauhallinen taustarakennus", kuten tiedetään Aallon ilmaisseen. Arkkitehtonisesti rakennuksen merkittävin tila on sen käräjäsali. Toimijoiden vaihduttua sali on nykyisin kaupunginhallituksen kokoushuoneena. Virastotalossa on toiminut mm. verotoimisto ja poliisilaitos. Virastotalo siirtyi kaupungin omistukseen 2003, ja nykyään rakennuksessa työskentelee lähinnä kaupungin virastoja. Luokka:Aalto-keskus Luokka:Seinäjoen keskusta Luokka:Alvar Aallon suunnittelemat rakennukset Luokka:Suomen hallintorakennukset